open-index/open-wikipedia-markdown huggingface dataset:
HaYogev

**HaYogev** (hebraisk הַיּוֹגֵב) er ein moshav nord i Israel. Han ligg kring sju kilometer vest for Afula og høyrer til Jezreeldalen regionale kommune. I 2006 hadde han eit folketal på 534.

Moshaven vart grunnlagd i 1949 av ei gruppe ungdommar frå Austerrike, Tyskland, Romania og Israel, som var medlemmar av ein fråflytta kibbutz kalla Beit Eshel.

## Kjelder

**Denne artikkelen bygger på «[[:en:HaYogev|HaYogev]]» frå ,  den 27. februar 2015.*  

## Bakgrunnsstoff
*Offisiell nettstad
Kfar Barukh

**Kfar Barukh** (hebraisk כְּפַר בָּרוּךְ, tyder 'Baruchlandsbyen') er ein moshav nord i Israel. Han ligg nær Afula og høyrer til Jezreeldalen regionale kommune. I 2010 hadde han eit folketal på 400.

Frå 2007 byrja **Kfar Baruch** å ta inn nye familiar i Harchava.

## Historie
Moshaven vart grunnlagd i 1926 av emigrantar frå Bulgaria, Kaukasus, Kurdistan og Romania. Han vart kalla opp etter Baruch Kahane, ein jødisk filantrop i Romania som grunnla landsbyen.

## Kjelder

**Denne artikkelen bygger på «[[:en:Kfar Barukh|Kfar Barukh]]» frå ,  den 27. februar 2015.* 
*** oppgav desse kjeldene:*

## Bakgrunnsstoff
* Offisiell nettstad
Kfar Gidon

**Kfar Gidon** (hebraisk כְּפַר גִּדְעוֹן, tyder Gideonlandsbyen) er ein moshav nord i Israel. Han ligg nær Afula og høyrer til Jezreeldalen regionale kommune. I 2006 hadde han eit folketal på 221.

Moshaven vart grunnlagd i 1923 av emigrantar frå Transilvania som var medlemmar av Hapoel HaMizrachi, og vart kalla opp etter den bibelske personen Gideon, som arbeidde i området (Domarane 7:1).

I 1956 vart han delt i to fellesbusetnader; Kfar Gidon (ultra-ortodoks) og Talmei Gidon (tradisjonell/sekulær). Men etter reformer i den regionale kommunen har landsbyen igjen berre éin administrasjon.

## Kjelder

**Denne artikkelen bygger på «[[:en:Kfar Gidon|Kfar Gidon]]» frå ,  den 27. februar 2015.*
Kfar Yehoshua

**Kfar Yehoshua** (hebraisk כְּפַר יְהוֹשֻׁעַ, tyder 'Josvalandsbyen') er ein moshav nord i Israel. Han ligg mellom Ir HaKarmel og Nasaret og høyrer til Jezreeldalen regionale kommune. I 2006 hadde han eit folketal på 732.

Moshaven vart grunnlagd i 1927 og vart kalla opp etter Yehoshua Hankin, som var ansvarleg for dei fleste store oppkjøpa av landområde for World Zionist Organization i det osmanske Palestina. Han hadde ein jernbanestasjon langs Jezreeldalen-banen som vart lagt ned midt på 1900-talet.

## Biletgalleri

Fil:Railyehoshua.jpg| Opninga av jernbanemuseum
Fil:Tel Shamam3.jpg|Dei osmanske jernbanebygningane
Fil:A Cowshed in Kfar Yehoshua, Israel.jpg|Utdatert design og plassering nær bustadområda gjorde kuskura eit miljøproblem i landsbyen
Fil:Hen-House in Kfar Yehoshua, Israel.jpg|Gardsbygningar med asbest i landsbyen vart eit stort miljøproblem


## Kjelder

**Denne artikkelen bygger på «[[:en:Kfar Yehoshua|Kfar Yehoshua]]» frå ,  den 27. februar 2015.* 
*** oppgav desse kjeldene:*
Merhavia moshav

**Merhavia** (hebraisk מֶרְחַבְיָה) er ein moshav nord i Israel. Han høyrer til Jezreeldalen regionale kommune og hadde i 2006 eit folketal på 722. Moshaven vart grunnlagd i 1911 som den første moderne jødiske busetjinga i Jezreeldalen.

Landsbyen vart grunnlagd som **Fellesskapet i Merhavia**, eit andelsbruk, i byrjinga av 1911, basert på ideane til Franz Oppenheimer. Grunnleggjarane hadde kome til området i 1910 og bestod av medlemmar av *[[Kvutza]]t Kibush* og arbeidarar frå den andre Aliyah. Han var meint å fungere som eit andelsbruk og vart grunnlagd med støtte av Arthur Ruppin, Yehoshua Hankin, Anglo-Palestine Bank og Eliyahu Blumenfeld. Alexander Baerwald teikna og bygde dei første faste bygningane og eit vegnettverk i 1915. Namnet Merhavia kjem frå salmane Salmane 118:5.

I 1922 vart staden omgjort til ein moshav ovdim etter at polske emigrantar og innbyggjarar frå Tel Aviv som ønskte å drive jordbruk slo seg ned.  I 1929 vart ein kibbutz, òg kalla Merhavia, grunnlagd ved sidan av moshaven.

## Kjelder

**Denne artikkelen bygger på «[[:en:Merhavia (moshav)|Merhavia (moshav)]]» frå ,  den 27. februar 2015.* 
*** oppgav desse kjeldene:* 

## Bakgrunnsstoff
*Offisiell nettstad
Nahalal

**Nahalal** (hebraisk נַהֲלָל), er ein moshav nord i Israel.

Namnet kjem frå ein bibelsk landsby som høyrte til Sebulonstammen (Josva 19:15). Han ligg i Jezreeldalen regionale kommune. I 2008 hadde han eit folketal på 907.

Han vart grunnla i 1921 og var den første moshav shitufi, men statusen vart endra til moshav ovdim i 1992.

## Historie
Den moderne moshaven vart forma av Richard Kauffmann og vart grunnlagd i 1921. Grunnleggjarane immigrerte til Palestinamandatet frå Aust-Europa i det som er kjend som den andre og den tredje Aliyah mellom 1904 og 1914 (på slutten av det osmanske styre). Somme hadde vore medlemmar i den første kibbutzen, Degania. Etter å ha arbeidd i gardssamfunna i eit tiår, ønskte dei å opprette ein fellesgard som minna om ein kibbutz, men der familiane budde kvar for seg (kibbutzar hadde fellesmåltid og barna sov i eigne hus).

Moshaven vart grunnlagd den 11. september 1921 på eit landområde som vart til dei av Jewish National Fund.

Dei små bekkane i området skapte myrer som trekt til seg mygg som spreidde malaria. Dei høyrte på åtvaringane til ekspertar blant dei, som dr. Hillel Yaffe, ein ekspert på kampen mot malari, og dei slo seg for ei stund ned på ein ås i nærleiken, nær den arabiske landsbyen Ma'lul. Seinare kom grunnleggjarane ned frå åsen og delte landet seg i mellom.

Den 22. desember 1932 vart eit medlem i moshaven og sonen hans drepen då ei bombe vart kasta inn i heimen deira.

Planløysinga til landsbyen i Nahalal, utforma av arkitekten Richard Kauffmann, danna mønsteret for mange moshavenim som vart oppretta før 1948. Løysinga baserte seg på konsentriske sirklar, med fellesbygningane (skule, administrasjon, kultur, butikkar og lager) i midten, heimane i den inste sirkelen, gardsbygningane i den neste, og utafor der hagar, marker og åkrar.

## Kjelder

**Denne artikkelen bygger på «[[:en:Nahalal|Nahalal]]» frå ,  den 27. februar 2015.*  
 

## Bakgrunnsstoff
*Offisiell nettstad
*Degania & Nahalal UNESCO
Sde Ya'akov

**Sde Ya'akov** (hebraisk skrift שְׂדֵה יַעֲקֹב, tyder 'Ya'akov-sletta') er ein religiøs moshav nord i Israel. Han ligg nær Kiryat Tiv'on og høyrer til Jezreeldalen regionale kommune. I 2006 hadde han eit folketal på 921.

Landsbyen vart grunnlagd i 1927 og vart kalla opp etter Yitzchak Yaacov Reines, som grunnla Mizrachi. Han var den første busetjingar som vart grunnlagd av Hapoel HaMizrachi.

## Kjelder

**Denne artikkelen bygger på «[[:en:Sde Ya&#39;akov|Sde Ya&#39;akov]]» frå ,  den 27. februar 2015.* 
*** oppgav desse kjeldene:*
Tel Adashim

**Tel Adashim** (hebraisk תֵּל עֲדָשִׁים, tyder Linseåsen) er ein moshav nord i Israel. Han ligg mellom Nasaret og Afula og høyrer til Jezreeldalen regionale kommune. I 2006, hadde han eit folketal på 744.

Busetjinga av området byrja i 1913 då Hashomer grunnla **Tel Adash**, ei busetjing som skulle forsvare oljerøyrleidninga frå Irak til Haifa, men i 1918 var det berre to familiar att. I 1923 vart det grunnlagd ein moshav på staden som fekk namnet Tel Adashim.

## Kjelder

**Denne artikkelen bygger på «[[:en:Tel Adashim|Tel Adashim]]» frå ,  den 27. februar 2015.* 
*** oppgav desse kjeldene:*
Bregma

**Bregma** er det anatomiske punktet på skalletaket der koronarsaumen blir kryssa vinkelrett av pilsaumen. Ordet *bregma* kjem frå gresk og tydar «på toppen av hovudet».

## Struktur
### Plassering
Bregma ligg ved kryssinga mellom koronarsaumen og pilsaumen i den midtre delen av skalletaket. Den dannar punktet der pannebeinet møter issebeina.

### Utvikling
Bregma er kjent som den pannefontanellen i spedbarnsalderen. Fontanellen er membranøs og lukkar seg i laupet av dei første 36 månadane av livet.

## Klinisk relevans
I den medfødde lidinga cleidokranial dysplasi, lukkar ikkje pannefontanellen seg for å forme bregma.

Bregma blir ofte bruka som eit antropometrisk målepunkt ved stereotaktisk kirurgi i hjernen.

Ved undersøking av nyfødde og spedbarn er det vanleg å palpere pannefontanellen. Eit søkk i fontanellen tydar på dehydrering, medan ein spent eller bulande fontanell tydar på auka hjernetrykk.

## Fleire bilete

Fil:Bregma.PNG
Fil:Slide3ROM.JPG


## Kjelder


**Denne artikkelen bygger på «[[:en:Bregma|Bregma]]» frå ,  den 28. februar 2015.*  
 

## Bakgrunnsstoff
Lambda i anatomi

**Lambda** er det anatomiske punktet på skalletaket der lambdasaumen blir kryssa vinkelrett av pilsaumen. Hjå fosteret er denne delen av skallen membranøs, og blir kalla den bakhovudfontanellen.

Namnet kjem av den greske bokstaven lambda, som i minuskelform liknar på krysset som blir danna av saumene.

## Fleire bilete

Fil:Kort-lang-skalle.gif|1) Koronarsaumen2) Pilsaumen3) Lambdasaumen
Fil:Slide3ROM.JPG|Lambda er merka nede til venstre


## Kjelder


**Denne artikkelen bygger på «[[:en:Lambda (anatomy)|Lambda (anatomy)]]» frå ,  den 28. februar 2015.*  
 

## Bakgrunnsstoff
Glabella

**Glabella** er den hårlause huda mellom augebryna og over nasa. Det kan òg vise til den underliggande knokkelen, som er noko nedtrykt, og som tiltrer ved dei to augebrynsbogane. Det er eit cefalometrisk kjennemerke som ligg rett over naserota. Glabella kjem av det latinske ordet *glabellus*, som tydar «glatt».

Huda i glabella kan brukast for å måle hudturgor hjå pasientar med mistenkt dehydrering ved å klype huda mellom fingrane og løfte den varsamt vekk frå skallen. Huda hjå dehydrerte pasientar plar å stå ved lag når ein slepp, i staden for å trekke seg tilbake til normal form.

## Sjå òg
* glabellarefleks

## Kjelder

**Denne artikkelen bygger på «[[:en:Glabella|Glabella]]» frå ,  den 28. februar 2015.*  
 

## Bakgrunnsstoff
Naserot

**Naserota** (av latin *nasion*) er skjeringspunktet mellom pannebeinet og dei to nasebeina i hovudskallen. Den visar seg på den synlege delen av andletet som eit søkk over augene, rett ovanfor naseryggen. Det er eit cefalometrisk kjennemerke som ligg rett under glabella.

## Kjelder

**Denne artikkelen bygger på «[[:en:Nasion|Nasion]]» frå ,  den 28. februar 2015.*  

## Bakgrunnsstoff
Suweid Hamira

**Suweid Hamira** (arabisk سواعد حميرة; hebraisk סוויעד חמירה) er ein beduinlandsby nord i Israel. Han ligg nær Shefa-'Amr og høyrer til Jezreeldalen regionale kommune.

Landsbyen vart anerkjend av staten i 1996.

## Sjå òg
* Arabiske stader i Israel

## Kjelder

**Denne artikkelen bygger på «[[:en:Suweid Hamira|Suweid Hamira]]» frå ,  den 27. februar 2015.* 
*** oppgav desse kjeldene:*
Niklas Dyrhaug

**Niklas Dyrhaug** () er ein norsk langrennsløpar frå Tydal som vann VM-gull i 4 x 10 km stafett under Ski-VM 2015. Han er medlem av Tydal Idrettslag.

## Karriere
Dyrhaug debuterte i verdscupen i langrenn på Beitostølen 21. november 2009. Han oppnådde si fyrste inndividuelle pallplassering i verdscupen då han vart nummer tre i verdscupfinalen 2012, ei tevling som inkluderte fire renn, og som vart arrangert i Stockholm og Falun frå 14. til 18. mars 2012. Tidlegare i same sesongen var han med på Noregs vinnarlag i 4 x 10 km stafett i eit verdscuprenn i Nove Mesto i Tsjekkia.

Sesongen 2015 tok Dyrhaug si fyrste NM-medalje då han vart nummer to på 30 km, bak Petter Northug, under NM på Røros. Under Ski-VM 2015 i Falun gjekk han fyrste etappe for Noregs lag som vart verdsmeistrar i 4 x 10 km stafett. Med seg på laget hadde han Didrik Tønseth, Anders Gløersen og ankermann Petter Northug.

### Medaljar og besteplasseringar i noregsmeisterskap
*Ski-NM 2009: Nr 12 på 30 km på Gjøvik
*Ski-NM 2010: 
*Ski-NM 2011: Nr 7 på både 15 km og 30 km i Steinkjer
*Ski-NM 2012: 
*Ski-NM 2013: Nr 8 på 30 km på Vang
*Ski-NM 2014: Nr 4 på 15 km i Molde
*Ski-NM 2015: Bronsemedalje på 30 km på Røros
*Ski-NM 2016: Bronsemedalje på 30 km i Tromsø
*Ski-NM 2017: Sølvmedalje på 30 km på Gran
*Ski-NM 2018: Sølvmedalje på 30 km i Alta
*Ski-NM 2019:
*Ski-NM 2020: Nr 9 på 15 km i Drammen
*Ski-NM 2021: Nr 5 på 10 km i Trondheim

## Kjelder

**Denne artikkelen bygger på «[[:nb:Niklas Dyrhaug|Niklas Dyrhaug]]» frå ,  den 28. februar 2015.*
Manshiya Zabda

**Manshiya Zabda** (arabisk منشية الزبدة; hebraisk מנשייה זבדה), òg kalla **Manshiyet Zabda** er ein arabisk landsby nord i Israel. Han ligg nord for Ramat Yishai og høyrer til Jezreeldalen regionale kommune. I 2006 hadde han eit folketal på 979.

Landsbyen vart grunnlagd i 1945 av søner av familiar frå Ilut. Etter kvart kom et til beduinar og muslimar frå Galilea. Landsbyen vart anerkjent av styresmaktene i 1979.

## Sjå òg
* Arabiske stader i Israel

## Kjelder

**Denne artikkelen bygger på «[[:en:Manshiya Zabda|Manshiya Zabda]]» frå ,  den 27. februar 2015.* 
*** oppgav desse kjeldene:*
Hunter S. Thompson

**Hunter Stockton Thompson** () var ein USA-amerikansk journalist og forfattar.

Thompson vart kjend for sin fargerike forteljarstil, særleg brukt i *Fear and Loathing in Las Vegas*, ein serie reportasjar som viska ut skilja mellom forfattar og subjekt, fakta og fiksjon. Boka kom ut i 1971. Stilen vart kjend som gonzo-journalistikk.

Thompson tok sitt eige liv i heimen i Woody Creek i delstaten Colorado, 67 år gammal. 

*Fear and Loathing in Las Vegas* er filmatisert to gongar. Fyrst av Terry Gilliam i ein film frå 1998, og sidan i 2011 som *Rum Diary*. Johnny Depp har hovudroller  i begge produksjonane.

## Kjelder

**Denne artikkelen bygger på «[[:en:Hunter S. Thompson|Hunter S. Thompson]]» frå ,  den 28. februar 2015.*
Finsk ayrshire

**Finsk ayrshire** er den mest utbreidde storferasen i Finland (74&nbsp;%). Han stammar frå skotsk ayrshirefe.
Finsk ayrshire er oftast horna og raud-brune, med roleg lynne. Gjennomsnittleg årsavdrått er på 7400 kg, med 4,36 % feitt og 3,36 % protein. Gjennomsnittleg levandevekt er på 540 kg for vaksne kyr.

Rasen kjem frå rundt 1&nbsp;600 ayrshirefe som blei importerte frå Skottland og Sverige i tida 1847-1923. Finsk ayrshire er saman med svensk röd och vit boskap (SRB) og ulike norske kurasar opphavet til norsk raudt fe, som er den dominerande rasen i Noreg. Det vert enno importert sæd frå finsk ayrshire til bruk i norsk raudt fe. I 2008 var éin okse av finsk ayrshire brukt som såkalla oksefar i norsk raudt fe. 

## Kjelder

**Denne artikkelen bygger på «[[:nb:Finsk ayrshire|Finsk ayrshire]]» frå ,  den 28. februar 2015.*  
 
## Bakgrunnsstoff
* FABA 
* N-EURO-CAD 
* NordGen 
* Geno
* Finsk ayrshire-samskipnad
Pinje

**Pinje** (*Pinus pinea*) er eit bartre i furufamilien. Det veks vilt i dei vestlige delane av middelhavsområdet. Pinje er særleg utbreidd i Spania og Italia, der det finst store pinjeskogar. Treet finst også planta i alle middelhavslanda. 

Fullvaksen pinje har ein høg, greinlaus stamme og ei karakteristisk paraplyforma krone. Treet har store konglar med 2 cm lange, litt kantete frø som har beinhardt, raudaktig skal. Dei kan etast som pinjekjernar.

## Kjelder

*«Pinje» (30. desember 2014), *Store norske leksikon*. Fri artikkel henta 28. februar 2015.

## Bakgrunnsstoff
Ayrshirefe

**Ayrshirefe** er ein kurase som stammar frå Ayrshire-distriktet i Skottland. Dei er kjend for gode mjølkeeigenskapar, samstundes som dei er hardføre. Rasen var tradisjonelt kjent som dunlopfe eller cunninghamfe. Han er blitt eksportert til alle delar av verda, mellom desse Noreg.
Ayrshirefe er brukt til å avla fram fleire moderne rasar, mellom anna norsk raudt fe.

Dyra er raude og kvite på farge. Gjennomsnittsvekta er mellom 450 til 600 kilo. Dei kalvar lett og er langlivde.

## Ayrshirefe i alsarbeid og eksport
Ein har fleire gonger teke inn ayrshirefe i storfeal i andre land. Dyra blei gjerne sende med skip frå Cunninghamhead i Ayrshire, og var kjende som dunlopfe eller cunninghamfe. I dag finst ayrshirefe eller avleidde rasar over store delar av verda, mellom anna i sørlege Afrika, i Australia og på New Zealand. Det finst også ein del kyr i tropane, som på Sri Lanka og i Malaysia.

Norsk raudt fe oppstod på grunnlag av kryssing mellom lokale dyr og importerte ayrshirekyr. Dei tidligare rasane raudt trønderfe og målselvfe var også utvikla på grunnlag av importerte ayrshiredyr. 
Også finsk ayrshire og svensk röd och vit boskap stammar frå ayrshirefe.

## Bilete

Westfield - geograph.org.uk - 166744.jpg|Ayrshirefe i West Lothian.
AyrshireCattle1.JPG|Ayrshirefe i Austerrike
StateLibQld 2 392553 Ayrshire Bull, "Drummond of Lynburn", St. Helena, 1912.jpg|Okse på St. Helena


## Kjelder

**Delar av denne artikkelen bygger på «[[:nb:Ayrshirefe|Ayrshirefe]]» frå , og «[[:en:Ayrshire|Ayrshire]]» frå  den 28. februar 2015.*  
 

## Bakgrunnsstoff
* Ayrshirefe i Storbritannia og Irland
* Ayrshirefe i USA
Didrik Tønseth

**Didrik Tønseth** () er ein norsk langrennsløpar som har vunne to VM-gull i 4 x 10 km stafett og eitt i same øvinga under Vinter-OL 2018. Han er medlem av Byåsen Idrettslag i Trondheim.

### Aktiv
Tønseth var i 2010 med på det norske firemannslaget som vann stafetten under junior-VM i austerrikske Hinterarzten. I verdscupen markerte han seg fyrste gongen i franske La Clusaz ei helg i januar 2013, fyrst med ein fjerdeplass i den individuelle tevlinga, dagen etter imponerte han med ein framifrå etappe for det norske laget som vann stafettevlinga over 4 x 10 km. Han fekk sin fyrste individuelle pallplass i verdscupen då han 7. desember 2013 på Lillehammer vart nummer tre på 15 km. Vel eit år seinare, midt i desember 2014, kunne han klive opp på andreplassen etter 15 km i Davos, einast landsmannen Martin Sundby gjekk fortare.

Vinteren 2013 fekk Tønseth sølvmedaljen på 30 km under NM i Stokke i Vestfold, to år seinare tok han bronsemedaljen på same distansen då NM fann stad på Røros.

Tønseth var med i OL-troppen til Sotsji i 2014, utan å få gå eit renn. Under Ski-VM 2015 i Falun kom han i mål til fjerdeplass på 30 km og vart dermed beste nordmann. Seinare i meisterskapen gjekk han andreetappen for Noregs vinnarlag i 4 x 10 km stafett. Dei andre på laget var Niklas Dyrhaug, Anders Gløersen og ankermannen Petter Northug.

I 2017 vart Tønseth nummer fem på 15 km klassisk og nummer seks på 30 km då Ski-VM 2017 fann stad i Lahti. Sidan i meisterskapen gjekk han den fyrste etappen for Noreg i 4 x 10 km stafett, ei tevling som enda med norsk siger framom Russland, dei andre på laget var Niklas Dyrhaug, Martin Sundby og Finn Hågen Krogh.

Også under dei olympiske vinterleikane 2018 fekk Tønseth gå opningsetappen for Noreg på stafetten. Her veksla han 18 sekundar bak teten, noko som vart til 32 sekundar etter Sundby gjekk ein svak andreetappe. Gode etappeløp av Simen Krüger og Johannes Klæbo syrgde likevel for norsk triumf.

### Medaljar og besteplasseringar i noregsmeisterskap
*Ski-NM 2011: 
*Ski-NM 2012: Nr 10 på 30 km på Voss
*Ski-NM 2013: Sølvmedalje på 30 km på Vang
*Ski-NM 2014: Nr 11 på 30 km på Lillehammer
*Ski-NM 2015: Sølvmedalje på 10 km, 30 km og 50 km
*Ski-NM 2016:
*Ski-NM 2017: Gullmedalje på 15 km, bronse på 10 km og 30 km
*Ski-NM 2018:
*Ski-NM 2019: Sølv på 50 km og bronse på 10 km
*Ski-NM 2020: Nr 4 på 30 km i Drammen
*Ski-NM 2021: 
*Ski-NM 2022: 
*Ski-NM 2023:

## Kjelder

**Denne artikkelen bygger på «[[:de:Didrik Tönseth|Didrik Tönseth]]» frå ,  den 28. februar 2015.*
Orbisongs

***Orbisongs*** er eit studioalbum av Roy Orbison, gjeve ut i 1965. Det var det siste albumet han spelte inn for Monument Records før han signerte for MGM. Albumet vart gjeve ut etter at Orbison hadde gjeve ut *[[There Is Only One Roy Orbison]]* for MGM. 

## Innhald

## Kjelder

**Denne artikkelen bygger på «[[:en:Orbisongs|Orbisongs]]» frå ,  den 28. februar 2015.* 
*** oppgav desse kjeldene:*
Lambdasaum

**Lambdasaumen** (av latin *sutura lambdoidea*) eller **bakhovudsaumen** er ein tjukk og fibrøs skallesaum i den bakre delen av hovudskallen som koplar issebeina til bakhovudbeinet. Leddet er samansett av bindevev, og er kontinuerleg med *[[sutura occipitomastoidea]]*.

Namnet kjem av at den liknar på den greske bokstaven lambda.

## Klinisk relevans
Ved fødsel er knoklane i hovudskallen fråskilde. Av og til kan dei vekse saman for tidleg, ein tilstand kjend som kraniosynostose, som kan føra til skallemisdanningar. Ved prematur forbeining av lambdasaumen vil skallen framstå som vridd og asymmetrisk, ein tilstand kjend som plagiocefali. Merk at plagiocefali skildrar forma («skeivt hovude»), medan kraniosynostose skildrar tilstanden.

Lambdasamen artikulerar med bakhovudbeinet og issebeina.

## Fleire bilete

Fil:Lambdoid_suture_-_animation03.gif|Animasjon av lambdasaumen (raud)
Fil:Lambdoid_suture_-_animation05.gif|Issebeina (øvst) og bakhovudbeinet (nedst) er fråskild av lambdasaumen (raud)
Fil:Lambdoid_suture_-_skull_-_posterior_view.png|Hovudskallen sett frå baksida. Ein kan sjå den λ-liknande forma av lambdasaumen.
Fil:Sobo_1909_46_-_Lambdoid_suture.png|Lambdasaumen (raud) sett ovanfrå
Fil:Sobo_1909_47_-_Lambdoid_suture.png|Lambdasaumen (raud) sett ovanfrå og frå innsida av hovudskallen
Fil:Skull_-_midsaggital_section_P.2005_-_Lambdoid_suture.png|Lambdasaumen (gul) sett frå sida og innsida
Fil:Lambdoid_suture.jpg|Lambdasaumen med mellomliggande knoklar, *[[ossa suturarum]]*, sett frå baksida.


## Kjelder

**Denne artikkelen bygger på «[[:en:Lambdoid suture|Lambdoid suture]]» frå ,  den 28. februar 2015.*  
 

### Referansar

* "Sagittal suture." *Stedman's Medical Dictionary, 27th ed.* (2000).
* Moore, Keith L., and T.V.N. Persaud. *The Developing Human: Clinically Oriented Embryology, 7th ed.* (2003).


## Bakgrunnsstoff
Koronarsaum

**Koronarsaumen** (av latin *sutura coronalis*) eller **kronesaumen** er ein tjukk og fibrøs skallesaum som skil pannebeinet frå issebeina i hovudskallen. Leddet er samansett av bindevev, og ved fødsel er knoklane fråskilde. Saumen utviklar seg frå paraksial mesoderm.

## Klinisk relevans
Ved fødsel er knoklane i hovudskallen fråskilde. Av og til kan dei vekse saman for tidleg, ein tilstand kjend som kraniosynostose, som kan føra til skallemisdanningar. Ved prematur forbeining av koronarsaumen vil skallen framstå som vridd og asymmetrisk. Det finst to moglege misdanningar som skuldast prematur lukking av koronarsaumen:
* ein høg, tårnliknande skalle kjend som oksycefali
* ein vridd og asymmetrisk skalle kjend som plagiocefali

## Fleire bilete

Fil:Coronal_suture_-_animation04.gif|Animasjon som visar koronarsaumen i raudt
Fil:Coronal_suture_-_animation08.gif|Pannebeinet og issebeina
Fil:Gray188-Coronal_suture.png|Hovudskallen sett frå sida. Koronarsaumen er merka med ei pil.
Fil:Coronal_suture_2.jpg|Den fremre delen av hovudskallen sett ovanfrå. Koronarsaumen strekker seg horisontalt.
Fil:Sobo_1909_47_-_Coronal_suture.png|Koronarsaumen sett ovanfrå og frå innsida
Fil:Gray198.png|Skallen ved fødsel synar dei laterale (sideliggande) fontanellene (*pterion* til venstre, *asterion* til høgre)
Fil:Coronal_suture.jpg|Koronarsaumen i eit nyfødd barn


## Kjelder

**Denne artikkelen bygger på «[[:en:Coronal suture|Coronal suture]]» frå ,  den 28. februar 2015.*  
 

### Referansar

* "Sagittal suture." *Stedman's Medical Dictionary, 27th ed.* (2000).
* Moore, Keith L., and T.V.N. Persaud. *The Developing Human: Clinically Oriented Embryology, 7th ed.* (2003).


## Bakgrunnsstoff
Pilsaum

**Pilsaumen** (av latin *sutura sagittalis*) eller **sagittalsuturen** er ein tjukk og fibrøs skallesaum mellom dei to issebeina i hovudskallen. Namnet kjem av det latinske ordet *sagitta*, som tydar «pil». Dette kjem av at pilsaumen har eit hakk i bakenden, i likskap med ei pil, som blir danna av lambdasaumen. Pilsaumen er òg kjend som *sutura interparietalis*.

I rettsmedisinsk antropologi blir pilsaumen bruka for å datere skjelettrestar av menneske. Saumen byrjar å lukke seg i ein alder av 29, ein prosess som startar bak ved lambdasaumen og som gradvis jobbar seg framover mot koronarsaumen. Ved ein alder av 35 er saumen vanlegvis heilt lukka. Dette tydar at ein enkelt kan avgjere om eit menneske er yngre enn 29 år ved å studere pilsaumen. Likeleis kan ein fastslå om personen var eldre enn 35 år.

Det finst to anatomiske kjennemerke på pilsaumen, kjend som bregma og vertex. Bregma blir danna av kryssinga mellom pilsaumen og koronarsaumen. Vertex er det høgaste punktet på hovudskallen, og ligg ofte nær midtpunktet på pilsaumen.

Ved fødsel er knoklane i hovudskallen fråskilde. Av og til kan dei vekse saman for tidleg, ein tilstand kjend som kraniosynostose, som kan føra til skallemisdanningar. Viss pilsaumen lukkar seg for tidleg vil det føre til at skallen blir lang, smal og kileforma, ein tilstand kjend som scafocefali.

## Fleire bilete

Fil:Sagittal_suture_-_animation03.gif|Animasjon av hovudskallen med pilsaumen merka raud
Fil:Sagittal_suture_-_animation05.gif|Venstre og høgre issebein, fråskild av pilsaumen.
Fil:Sobo_1909_47_-_sagittal_suture.png|Pilsaumen sett nedanfrå og frå innsida
Fil:Sobo_1909_105.png|Pilsaumen hjå eit nyfødd barn sett ovanfrå
Fil:Sagittal_suture.jpg|Pilsaumen hjå eit nyfødd barn sett framifrå og ovanfrå
Fil:Wormian_bones.jpg|Pilsaumen med dei mellomliggande knoklane, *[[ossa suturarum]]*, sett ovanfrå.


## Kjelder

**Denne artikkelen bygger på «[[:en:Sagittal suture|Sagittal suture]]» frå ,  den 28. februar 2015.*  
 

### Referansar

*"Sagittal suture ", *Stedman's Medical Dictionary*, 27th ed. (2000).
*Moore, Keith L., and T.V.N. Persaud. *The Developing Human: Clinically Oriented Embryology*, 7th ed. (2003).


## Bakgrunnsstoff
Early Orbison

***Early Orbison*** er eit album spelt inn av Roy Orbison for Monument Records i studioet deira Hendersonville i Tennessee og gjeve ut i 1964. Det er i røynda ei samling av songar frå dei to første albuma hans for Monument, men har med «Pretty One» som var B-sida til den andre singelen til Orbison for Monument, «Uptown». Den andre songen av interesse på albumet er «Come Back to Me My Love» som Fred Foster, eigaren av Monument Records og produsent for alle dei tidlege hittane til Orbison, sa var songen som inspirerte til arrangementet av den seinare hitsingelen «Only the Lonely».

## Innhald

## Kjelder

**Denne artikkelen bygger på «[[:en:Early Orbison|Early Orbison]]» frå ,  den 28. februar 2015.* 
*** oppgav desse kjeldene:*
There Is Only One Roy Orbison

***There Is Only One Roy Orbison*** er det første albumet Roy Orbison spelte inn for MGM Records, gjeve ut i juli 1965. Det inneheld studioversjonen hans av «Claudette», ein song han skreiv som vart ein hit for The Everly Brothers i 1958. Songen var kalla opp etter kona, men ironisk nok, då han spelte inn songen i 1965 hadde dei skilt seg. Dei kom saman att i 1966, før ho omkom i ei motorsykkelulukke. 

Singelen «Ride Away» vart gjeven ut frå albumet og nådde 25. plassen på den amerikanske singellista, 12. plassen i Australia og 34. plassen i Storbritannia. 

## Innhald

## Kjelder

**Denne artikkelen bygger på «[[:en:There Is Only One Roy Orbison|There Is Only One Roy Orbison]]» frå ,  den 28. februar 2015.* 
*** oppgav desse kjeldene:*
The Classic Roy Orbison

***The Classic Roy Orbison*** er eit studioalbum av Roy Orbison for MGM Records, gjeve ut i juli 1966. Singelen frå albumet, «Twinkle Toes», vart den siste singelen i karrieren hans som nådde topp 40 i USA, med ein 39. plass. Singelen nådde òg 24. plassen i Australia og 29. plassen i Storbritannia. 

## Innhald

## Kjelder

**Denne artikkelen bygger på «[[:en:The Classic Roy Orbison|The Classic Roy Orbison]]» frå ,  den 28. februar 2015.* 
*** oppgav desse kjeldene:*
Let the Good Times Roll

«**Let the Good Times Roll**» er ein song som vart spelt inn av Shirley and Lee i 1956.  Songen vart skriven av duoen Shirley Goodman (seinare Shirley Pixley) og Leonard Lee, og 8. september 1956 hadde han klartra til 20. plassen på den amerikanske singellista. 

Songen har ein sterk, jamn rytme, spelt av trommeslagaren Earl Palmer. Songen var med på samlealbumet *The Big 16 Golden Oldies* gjeven ut av Scepter Records i 1964. Han vart òg nytta i filmen *[[filmen Stand By Me|Stand By Me]]*.

Songen er blitt spelt inn av mange andre artistar som Sonny & Cher, Bunny Sigler, The Righteous Brothers, Delbert McClinton, Barbra Streisand, The Searchers, Whiskey Howl, Joe Strummer, Harry Nilsson, Roy Orbison, Conway Twitty, Slade, Freddy Fender, Buckwheat Zydeco, The Animals, Fishbone, The Kingsmen, The Sonics og George Clinton med Red Hot Chili Peppers og Kim Manning.

## Kjelder

**Denne artikkelen bygger på «[[:en:Let the Good Times Roll|Let the Good Times Roll]]» frå ,  den 28. februar 2015.* 
*** oppgav desse kjeldene:*


## Bakgrunnsstoff
*
The Orbison Way

***The Orbison Way*** er eit studioalbum av Roy Orbison for MGM Records, gjeve ut i januar 1966. Det vart gjeve ut to singlar frå albumet: «Crawling Back» og «Breakin' Up is Breakin' my Heart», som begge gjekk inn på singellistene i England, USA og Australia. 

Orbison arbeider både med orkester og eit band. Bandet vart det nye bandet hans og kalla seg Candy Men. 

Allmusic meinte at albumet hadde fått meir respekt om det kom ut i 1963 eller 1964, men at popmusikken i 1966 var komen så pass langt at albumet verka noko utdatert, særleg utan ein hitsingel. 

## Innhald

## Kjelder

**Denne artikkelen bygger på «[[:en:The Orbison Way|The Orbison Way]]» frå ,  den 28. februar 2015.* 
*** oppgav desse kjeldene:*
Roy Orbison Sings Don Gibson

***Roy Orbison Sings Don Gibson*** er eit studioalbum av Roy Orbison for MGM Records. Det kom ut i januar 1967 og inneheld songar skrivne av countrysongaren Don Gibson som, som Orbison, ofte skreiv om einsemd og kjærleikssorg. Det vart gjeve ut ein singel frå albumet, «Too Soon to Know», og denne vart ein stor hit i Storbritannia med ein tredjeplass på singellista der, og 27. plassen i Australia.

Albumet vart kalla *Sweet Dreams* i Afrika.

## Innhald

## Kjelder

**Denne artikkelen bygger på «[[:en:Roy Orbison Sings Don Gibson|Roy Orbison Sings Don Gibson]]» frå ,  den 28. februar 2015.*
Blue Blue Day

«**Blue Blue Day**» er ein song frå 1958 av Don Gibson.  «Blue Blue Day» låg to veker på førsteplassen på Country & Western Best Seller-lista i USA og låg i alt seks månader inne på denne lista.  Songen vart òg den andre av fire singlar Gibson fekk inn på topp 40 på poplista med ein tjuandeplass.

Ein versjon av The Kendalls nåde 60. plassen på *[[magasinet Billboard|Billboard]]* Hot Country Singles-lista i 1989.

## Kjelder

**Denne artikkelen bygger på «[[:en:Blue Blue Day|Blue Blue Day]]» frå ,  den 28. februar 2015.* 
*** oppgav desse kjeldene:*

 

## Bakgrunnsstoff
*
The Fastest Guitar Alive

***The Fastest Guitar Alive*** er ein film frå 1967 med songaren Roy Orbison i den einaste hovudrolla si som skodespelar. Filmen er ein musikalsk western, sett til tida nær den amerikanske borgarkrigen der Orbison spelar ein spion for Sørstatane med ein gitar som kan skyte kuler. Han får i oppdrag å rane ein gullbarre frå United States Mint i San Francisco for å hjelpe til å finansiere Konføderasjonsarmeen i krigen. 

I filmen framfører Orbison sju originale songar som kom ut på albumet med same namn i 1967. 

## Produksjon
*Regissør: Michael D. Moore
*Produsent: Sam Katzman
*Manus: Robert E. Kent
*Kamera: W. Wallace Kelley
*Klipp: Ben Lewis
*Musikk: Roy Orbison, Bill Dees, Fred Karger

## Skodespelarar
*Roy Orbison - Johnny Banner
*Sammy Jackson - Steve Menlo
*Maggie Pierce - Flo
*Joan Freeman - Sue
*Lyle Bettger - Charlie
*John Doucette - Marshal Max Cooper
*Patricia Donahue - Stella DeWitt
*Ben Cooper - Deputy Rink
*Ben Lessy - Indianarhøvding
*Douglas Kennedy - Sheriff Joe Stedman
*Iron Eyes Cody - 1. indianar
*Sam the Sham - 1. speditør

__NOTOC__

## Filmmusikk

***The Fastest Guitar Alive*** er filmmusikkalbumet for filmen med same namn, gjeve ut på MGM Records i juni 1967. Singelen «There Won't be Many Coming Home» reached #18 in the UK and entered the Australian chart at its highest position of #32 before slipping down the chart.

### Innhald

## Kjelder

**Denne artikkelen bygger på «[[:en:The Fastest Guitar Alive|The Fastest Guitar Alive]]» frå ,  den 1. mars 2015.* 
*** oppgav desse kjeldene:*


## Bakgrunnsstoff
* 
* 
* ''The Fastest Guitar Alive'' Virtual Museum
Cry Softly Lonely One

***Cry Softly Lonely One*** er eit studioalbum av Roy Orbison for MGM Records. Albumet kom ut i oktober 1967 og inneheldt to singlar: «Communication Breakdown» og tittelsporet, som begge vart mindre hittar i USa det året. «Communication Breakdown» gjorde det godt i Australia, der han nådde niandeplassen i februar 1968. 

## Innhald

## Kjelder

**Denne artikkelen bygger på «[[:en:Cry Softly Lonely One|Cry Softly Lonely One]]» frå ,  den 1. mars 2015.* 
*** oppgav desse kjeldene:*
Makran

**Makran** ([mæk'rɑːn]) er ei kyststripe sør i Iran og Pakistan. Ho er ein halvørken som går frå Persiabukta til Omanbukta.

Av kystlina på rundt 1000&nbsp;km ligg rundt 750&nbsp;km i Pakistan, i provinsane Sindh og Balutsjistan. Kyststripa er smal og går raskt over i fleire fjellkjeder. Klimaet er særs tørt. Makran er svært tynt folkesett, og dei fleste innbyggjarane bur i små hamnebyar som Chabahar, Gwatar, Jiwani, Gwadar, Pasni, Ormara og mindre fiskelandsbyar.

## Kjelder

**Denne artikkelen bygger på «[[:en:Makran|Makran]]» frå ,  den 1. mars 2015.*
Malabarkysten

**Malabarkysten** (eller *Malankara*) er den sørvestlige kystlinja i India. Landskapet består av den lange og smale kystsletta til delstatane Karnataka og Kerala mellom dei vestlege Ghatfjella og Arabiahavet. Kysten strekkjer seg frå sør for Goa (eller, avhengig av definisjonen, frå Konkan) til Kanyakumari (kapp Comorin) i den sørlege enden av India.

Klimatisk består kysten av den våtaste regionen i sørlege India, sidan dei vestlege fjellkjedene fangar opp monsunregnet. Ein dyrker ris og krydder i elveslettene som blir vatna av regnet og elvar frå Ghatfjella. Ei samanhengjande sandstripe der det veks kokospalmar 
følgjer kysten. Parallelt med kystlina ligg mange lagunar som er bundne saman med kanalar og utgjr viktige transportårer for småbåtar. Fiske er ein annan viktig næringsveg langs Malabarkysten.

Malabarkysten har ei rekkje historiske hamnebyar. Dei best kjende er Kozhikode (Calicut), som i dag den tredje største byen i delstaten Kerala, Kochi (Cochin) og Kollam, som tente som senter for handel i Indiahavet i fleire hundreår. Oddeway Torre-busetjinga var ein del av dansk eigedommar i åra 1696–1722 (sjå Det danske austindiakompaniet). 

På grunn av plasseringa ved havet og omfattande skipshandel har byane på Malabarkysten eit utprega kosmopolitisk preg. Dei har vore tilhaldsstad for dei første gruppene av kristne (sjå tomaskristne), jødar (sjå cochin-jødar) og muslimar i India.

## Sjå òg
*Koromandelkysten

## Kjelder

----
**Denne artikkelen bygger på «[[:nb:Malabarkysten|Malabarkysten]]» frå ,  den 1. mars 2015.*  

## Bakgrunnsstoff
Ladispoli

**Ladispoli** er ein by og ein kommune i provinsen Roma i regionen Lazio i Italia. Kommunen har 40&nbsp;000 ibuarar (2014) og dekker ei flatevidd på 26 km². Hamnebyen Ladispoli ligg ved Tyrrenhavet, vel 40 km vest for Roma. 

## Kjelder

**Denne artikkelen bygger på «[[:en:Ladispoli|Ladispoli]]» frå ,  den 1. mars 2015.*
Frascati

**Frascati** er ein by og ein kommune i provinsen Roma i regionen Lazio i Italia. Kommunen har 21&nbsp;000 ibuarar og dekker ei flatevidd på 22,5 km².

Byen, som ligg 320 moh, er kjend for den storfelte utsikta over dalen der Roma ligg. Endå vidare kjend er Frascati for den turre kvitvinen som vert produsert av malvoisiedruer, druer som veks i den vulkanske grusen på nordsida av Albanarfjella. 

### Soge
Sidan den romerske antikken har det vore bygt hus, villaer for det romerske patrisiatet i Frascati. Framfor alt nytta dei mektige romarane husa i Frascati til sommarbustader. På 1300-talet vart byen sikra med ein festningsmur.

Dei mest praktfulle bygningane er i hovudsak frå det 16. og 17. hundreåret, mange dekorert med freskar og verdfulle kunstsamlingar. Mest kjend er Villa Aldobrandini som vart reist frå frå 1598 til 1603 under leiing av Giacomo della Porta, på oppdrag frå pave Klemens VIII. Også Villa Falconieri og Villa Mondragone merker seg ut med prakt.

I nærleiken av byen ligg ruinane av ein gravstad med gravhaugar frå romartida.

Den 8. september 1943 bomba 130 USA-amerikanske bombefly byen. Av sivilbefolkninga omkom minst 1000 menneske, medan ei 100 soldatar i hovudkvarteret til den tyske generalfeltmarskalken Kesselring fall.

## Kjelder

**Denne artikkelen bygger på «[[:de:Frascati|Frascati]]» frå ,  den 1. mars 2015.*  
 

'
Koromandelkysten

**Koromandelkysten** viser til den søraustlege kystlinja i India som ligg i delstatane Tamil Nadu og Andhra Pradesh og forbundsterritoriet Puducherry. Området er avgrensa av Dei austlege Ghatfjella i vest, Utkal-sletta i nord, Kaveri-deltaet i sør og har kyst mot Bengalbukta i aust. 

Namnet «Koromandel» er avleidd frå det tamilske *Chola Mandalam* ('Tsjola-landet') etter det gamle dynastiet som herska her frå 800- til 1200-talet. Området er også kjend for dei mange templa som er bygd ved havet, og er blitt kalla «tempel-landet» sidan gammal tid. Coromandelhalvøya på New Zealand er kalla opp etter Koromandelkysten.

Koromandelkysten er eit nokså flatt område med ei hovudsakleg rett kystline. Elvane Palar, Ponnaiyar, Cheyyar, Pamban og Ponnai renn hit frå Ghatfjella, men er tørre store delar av året. Landskapet er prega av krattskog og myrar.

Fiske og jordbruk er viktige næringsvegar. Det blir særleg dyrka ris, belgfrukter, peanøtter, sukkerrøyr og bomull. I tørre område kan ein dyrka banan og betelnøtt i lag med risavlinga, medan ein langs kysten har større kasuarina- og kokospalmeplantasjar. 

Det finst kjemisk industri og tungindustri i området som mellom anna produserer gjødsel, bilar, lastebilar, forsterkarar og filmframvisarar. Kalapakkam har ein kjernekraftstasjon.

## Sjå òg
*Malabarkysten

## Kjelder

## Bakgrunnsstoff
Marino

**Marino** er ein by og ein kommune i provinsen Roma i regionen Lazio i Italia. Kommunen har 41&nbsp;000 ibuarar og dekker ei flatevidd på 26,1 km². Byen ligg 23 kilometer søraust for Roma, 360 meter over havet.

Marino er særleg kjend for produksjon av kvitvin, samt for druefestivalen *Sagra dell'uva*. Festivalen, som har vorte halden årleg sidan 1924, vert avvikla den fyrste søndagen i oktober månad.

## Kjelder

**Denne artikkelen bygger på «[[:de:Marino (Latium)|Marino (Latium)]]» frå ,  den 1. mars 2015.*
Putumayo-departementet

**Putumayo** er eit departement sørvest i Colombia som grensar til Ecuador og Peru og dessutan til nabodepartementa Nariño, Cauca, Caquetá og Amazonas.  Hovudstaden ligg i Mocoa. Andre byar er Orito og Puerto Asís. I departementet finn ein òg nasjonalparken La Paya.

## Kjelder

**Denne artikkelen er ei omsetjing av samsvarande artikkel på , den 1. mars 2015*

## Bakgrunnsstoff

*
Roy Orbison's Many Moods

***Roy Orbison's Many Moods***, òg kalla ***The Many Moods of Roy Orbison***, er eit album av Roy Orbison for MGM Records, gjeve ut i mai 1969. Det inneheld to singlar, som begge vart mindre hittar i England: «Heartache», som nådde 44. plassen og «Walk On», som nådde 39. plassen .

Albumet kom ut etter den tragiske brannen som tok livet av to av dei tre barna til Orbison. Albumet består for det meste av intense, nesten opera-aktige songar. I følgje Allmusic syner albumet kvifor Elvis Presley sa at Orbison var den einaste songaren han ikkje torde å dele scene med.

## Innhald

## Medverkande
* Arrangert av Emory Gordy jr. (spor 5, 9), Jim Hall (spor 2, 4, 8)
* Produsent: Wesley Rose
* Lydteknikar: Val Valentin

## Kjelder

**Denne artikkelen bygger på «[[:en:Roy Orbison&#39;s Many Moods|Roy Orbison&#39;s Many Moods]]» frå ,  den 1. mars 2015.* 
*** oppgav desse kjeldene:*
Try to Remember

«**Try to Remember**» er ein song frå den musikalske komedien *[[The Fantasticks]]*. Han var den første songen i showet. Teksten var skriven av Tom Jones og melodien av Harvey Schmidt.

## Versjonar
«Try to Remember» vart opphavleg sungen av Jerry Orbach i den originale Off-Broadway-produksjonen av *[[The Fantasticks]]*. Songen nådde ''Billboard'' Hot 100 tre gonger i 1965 i versjonar av Ed Ames, Roger Williams, Barry McGuire,  The Kingston Trio, The Sandpipers og The Brothers Four.

Patti Page gav òg ut ein versjon i 1965 på albumet hennar *[[Hush, Hush, Sweet Charlotte]]*.

Andy Williams gav ut sin versjon i 1966 på albumet *[[The Shadow of Your Smile av Andy Williams|The Shadow of Your Smile]]*.

Perry Como gav ut sin versjon i 1968 på albumet *[[Look to Your Heart av Perry Como|Look to Your Heart]]*.

Songen vart ein australsk hit for trioen New World, då kalla The New World Trio. Versjonen deira nådde 11. plassen seint i 1968. 

Roy Orbison spelte inn sin versjon for albumet *[[The Many Moods of Roy Orbison]]* i 1969. 

I 1971 fekk den nederlandske duoen Saskia & Serge ein stor hit i Nederland med signaturlåten sin «Zomer in Zeeland», som brukte same melodien som «Try to Remember».

I 1975 fekk Gladys Knight & the Pips ein stor internasjonal hit med sin versjon av «Try to Remember», og kombinerte han i ein medley med ein song av Barbra Streisand, «The Way We Were». Han nådde 11. plassen på poplista i USA. 

Harry Belafonte spelte inn songen fleire gonger. 

Den greske songaren Nana Mouskouri spelte inn songen på tre forskjllige språk: tysk, fransk og italiensk. 

Den rumenske songaren Aura Urziceanu spelte inn ein rumenskspråkleg versjon i ein duett med Aurelian Andreescu i 1975 kalla «Septembrie».

Skodespelarinna Patricia Routledge spelte inn songen i 1975 for soloalbumet *Presenting Patricia Routledge Singing the Classics*.

John Barrowman spelte songen i 2003 på albumet *Reflections from Broadway*.

Donald Braswell II spelte songen i 2007 på albumet *[[New Chapter]]*.

### Norsk versjon
Bjørn Endreson har skrive ein norsk tekst. På norsk heiter han «Gyldne september». Sangen vart spelt inn av Svenn Linn på singlen Nor-Disc NOR 104 i 1965.

## I film og fjernsyn
«Try to Remember» vart nytta i filmen *[[filmen The Man Who Fell to Earth|The Man Who Fell to Earth]]*.

Sandy Duncan framførte songen i 1976 på *[[The Muppet Show]]*.

Jonathon Morris framførte songen i filmversjonen av *[[filmen The Fantasticks|The Fantasticks]]* i 1995, og ein annan versjon vart laga av Leon Lai for Hong Kong-filmen *[[filmen City of Glass|City of Glass]]* i 1998.

## Kjelder

**Denne artikkelen bygger på «[[:en:Try to Remember|Try to Remember]]» frå ,  den 1. mars 2015.* 
*** oppgav desse kjeldene:*


## Bakgrunnsstoff
*
Statsminister i Israel

**Statsministeren i Israel** er leiaren i den israelske regjeringa og den mektigaste politiske embetsmannen i Israel. Han eller ho har den utøvande styresmakta i landet, og har offisielt tilhaldsstad i Jerusalem. Den noverande statsministeren er Benjamin Netanyahu frå partiet Likud.

Etter eit val nominerer den israelske presidenten ein statsminister etter å ha spurt partileiarane kven dei støttar til å få posisjonen, sjølv om det frå 1996 til 2001 vart valt statsminister ved separert val frå resten av Knesset.

## Liste over statsministrar

## Kjelder

**Denne artikkelen bygger på «[[:nb:Israels statsminister|Israels statsminister]]» frå ,  den 1. mars 2015.*  
 

## Bakgrunnsstoff
Give Me Your Love av Ádám Szabó

**«Give Me Your Love»** (engelsk for 'Gje meg din kjærleik') er ein song av Ádám Szabó. Songen er skriven av Ádám Szabó, Tamás Bori, Tamás Katona og Kata Kozma.

## Eurovision
### ''A Dal 2015''
10. desember 2014 vart «Give Me Your Love» annonsert som eit av bidraga i *[[A Dal 2015]]*, den ungarske uttakinga til *[[Eurovision Song Contest 2015]]* i Wien i Austerrike. Songen vart framført på engelsk av Ádám Szabó i det andre heatet, der bidraget gjekk vidare til den fyrste semifinalen. Derifrå gjekk bidraget vidare til finalen, der det fekk flest poeng av juryen, men vart slegen ut av SMS- og app-røystene.

## Fotnotar
Big O av Roy Orbison

***The Big O*** er eit studioalbum av Roy Orbison for London Records i Storbritannia, med musikk og korvokal av den engelske gruppa the Art Movement på alle songane utanom «Penny Arcade», som vart gjeven ut som singel i Storbritannia i 1969. Der nådde singelen 27. plassen og vart den siste britiske hitsingelen hans. «Penny Arcade» vart òg den største hitten hans i Australia, og låg fire veker på toppen av lista kring juletider i 1969. Den andre singelen «Break My Mind», vart den siste Orbison-singelen som gjekk inn på den australske singellista i levetida hans, med ein 24. plass i mars 1970. Albumet kom ut i Europa tidleg i 1970, og vart ikkje gjeve ut i USA. 

## Innhald

## Kjelder

**Denne artikkelen bygger på «[[:en:The Big O (album)|The Big O (album)]]» frå ,  den 1. mars 2015.* 
*** oppgav desse kjeldene:*
Cundinamarca-departementet

**Cundinamarca** er eit departement sentralt i Colombia som grensar til nabodepartementa Boyacá, Meta, Tolima og Caldas. Cundimnamarca omringjer òg nesten heile Bogotá. Hovudstaden i departementet er Bogotá, som ligg utanfor Cundinamarcas grenser. Dette er etter grunnloven og er eit særfenomen for Cundinamarca. Andre byar i dette departementet er Engativá, Facatativá, Girardot, Soacha, Zipaquirá, Fusagasugá, og Guaduas.

Departementet var opphavleg ein av ni statar i «Colombias sameinte statar».

## Kjelder

**Denne artikkelen er ei omsetjing av samsvarande artikkel på , den 1. mars 2015*

## Bakgrunnsstoff

*
Vichada-departementet

**Vichada** er eit departement aust i Colombia som grensar til Venezuela og dessutan til nabodepartementa Guainía, Guaviare, Meta, Casanare og Arauca. Hovudstaden heiter Puerto Carreño. Andre byar er La Primavera og Santa Rosalía.

Det bur ei rekkje grupper av urfolk i Vichada. Typarro nasjonalpark ligg innanfor grensene til departementet.

## Kjelder

**Denne artikkelen er ei omsetjing av samsvarande artikkel på , den 1. mars 2015.*

## Bakgrunnsstoff

*
Vaupés-departementet

**Vaupés** er eit departement søraust i Colombia som grensar til Brasil, og dessutan til nabodepartementa Amazonas, Caquetá, Guaviare og Guainía. Hovudstaden heiter Mitú. Andre byar er Caruru og Taraima.

## Kjelder

**Denne artikkelen er ei omsetjing av samsvarande artikkel på , den 1. mars 2015*

## Bakgrunnsstoff

*
Valle del Cauca-departementet

**Valle del Cauca** er eit departement vest i Colombia som ligg ut mot Stillehavet. Departementet grensar til nabodepartementa Risaralda, Quindío, Cauca, Tolima og Chocó. Hovudstaden ligg i Santiago de Cali. Andre byar er Buenaventura, Buga, Cartago og Palmira. Departementet vart etablert i 1909. I Valle del Cauca finn ein nasjonalparkeine Farallones de Cali, Tatamá og Páramo de las Hermosas.

Jordbruk er ein viktig næringsveg i departementet, der det blant anna vert dyrka sukkerrøyr, bomull og soya i låglandet og dessutan kaffi oppe i fjellområda.

## Kjelder

**Denne artikkelen er ei omsetjing av samsvarande artikkel på , den 1. mars 2015.*

## Bakgrunnsstoff

*
Tolima-departementet

**Tolima** er eit departement i det sentrale området av Colombia som grensar til nabodepartementa Caldas, Cundinamarca, Huila, Valle del Cauca, Quindío og Risaralda. Hovudstaden ligg i Ibagué. Andre byar er Espinal, Honda og Líbano.

## Kjelder

**Denne artikkelen er ei omsetjing av samsvarande artikkel på , den 1. mars 2015.*

## Bakgrunnsstoff

*
Sucre-departementet

**Sucre** er eit departement nord i Colombia og ligg ut mot Atlanterhavet. Departementet grensar til nabodepartementa Bolívar og Córdoba. Hovudstaden heiter Sincelejo. Andre byar er Corozal, San Marcos og Tolú.

Innanfor jordbruk er blant anna tobakk, bomull, mais yucca og bananar viktige produkt. Departementet har lite industri.

## Kjelder

**Denne artikkelen er ei omsetjing av samsvarande artikkel på , den 1. mars 2015*.

## Bakgrunnsstoff

*